Public procurement notice: Contract Notice
Published: 2025-05-19
Buyer: GULDBORGSUND KOMMUNE
Country: DK
Region: DK022
Contract type: Services
Procedure: Negotiated with prior call for competition
CPV classification: 32000000 | 32552120 | 32570000 | 33196100 | 33196200
Estimated value: 26000000 DKK
Submission deadline: 2025-06-17
Award criteria: price, quality

Technical requirements: Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for bestikkelse ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 3 i konventionen om bekæmpelse af bestikkelse, som involverer tjenestemænd ved De Europæiske Fællesskaber eller i Den Europæiske Unions medlemsstater (EFT C 195 af 25.6.1997, s. 1), og i artikel 2, stk. 1, i Rådets rammeafgørelse 2003/568/RIA af 22. juli 2003 om bekæmpelse af bestikkelse i den private sektor (EUT L 192 af 31.7.2003, s. 54). Denne udelukkelsesgrund omfatter også bestikkelse som defineret i den nationale ret gældende for den ordregivende myndighed (den ordregivende enhed) eller den økonomiske aktør.
Er den økonomiske aktør under tvangsakkord uden for konkurs?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for deltagelse i en kriminel organisation ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 2 i Rådets rammeafgørelse 2008/841/RIA af 24. oktober 2008 om bekæmpelse af organiseret kriminalitet (EUT L 300 af 11.11.2008, s. 42).
Har den økonomiske aktør indgået aftaler med andre økonomiske aktører med henblik på konkurrencefordrejning?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for hvidvaskning af penge eller finansiering af terrorisme ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 1 i Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309 af 25.11.2005, s. 15).

Eligibility requirements: Omsætningen skal for hvert af de seneste to disponible regnskabsår udgøre mindst:
Delkontrakt 1 - Nødkald: DKK 18 mio. kr. 

Soliditetsgraden, der beregnes som værdien af egenkapitalen i forhold til de samlede aktiver, skal for hvert af de seneste to disponible regnskabsår udgøre mindst 20% for begge delkontrakter.

Baserer Ansøger sig på andre enheders økonomiske eller finansielle formåen, beregnes soliditetsgraden som Ansøgers og disse andre enheders samlede soliditetsgrad i de seneste to disponible regnskabsår.
Ved sammenslutning af virksomheder, for eksempel et konsortium, beregnes soliditetsgraden som virksomhedernes samlede soliditetsgrad i de seneste to regnskabsår.

Følgende dokumentation for økonomisk og finansiel formåen skal fremlægges, når Ordregiver anmoder herom:
• Ansøgers årsregnskaber eller uddrag heraf for de seneste to disponible regnskabsår, hvis offentliggørelse af årsregnskaber er lovpligtig i det land, hvor Ansøger er etableret, eller anden dokumentation for omsætningens størrelse og soliditetsgraden.
Såfremt Ansøger er nyetableret, og derfor ikke har aflagt regnskaber for de seneste to disponible regnskabsår, kan Ordregiver anmode Ansøger om at fremsende en revisorattesteret erklæring som dokumentation for, at Ansøger har tilstrækkelig økonomisk kapacitet til at løse den udbudte opgave.
Baserer Ansøger sig på anden enheds økonomiske og finansielle formåen skal den eller de virksomheder, hvis ressourcer, der henvises til, fremsende ovenstående.
Ved en sammenslutning af virksomheder, for eksempel et konsortium, skal ovenstående fremsendes for hver af virksomhederne.
Tilbudsgiverne vil blive valgt blandt de konditionsmæssige og egnede Ansøgeres ansøgninger om prækvalifikation. 
Udvælgelsen vil ske på baggrund af en vurdering af Ansøgers økonomiske formåen og referencer vedrørende levering af ydelser mv., der svarer til den udbudte opgave, med hovedvægten på Ansøgernes referencer.

Udvælgelse af de Ansøgere, der vil blive inviteret til at afgive tilbud, vil ske på baggrund af en vurdering af Ansøgerne med de mest sammenlignelige referencer.
Ved denne vurdering vil det blive vægtet positivt, at Ansøger demonstrerer sammenlignelig erfaring med den udbudte delkontrakt, som Ansøgningen vedrører.  
Ved vurderingen vil Ordregiver lægge vægt på referencernes størrelse, dvs. kontrakternes værdi, det antal lokationer og brugere, som løsningen har omfattet og den tekniske kompleksitet, herunder integration med øvrige systemer og anvendelse i driftstunge miljøer som plejecentre og hjemmepleje. 

Udvælgelsen vil blive baseret på en helhedsvurdering af sammenligneligheden af de oplyste referencer i forhold til den udbudte delkontrakt.

Ordregiver gør opmærksom på, at uklarheder og manglende informationer i referencerne kan blive vurderet negativt i udvælgelsen af Tilbudsgiverne.
Ansøger skal opfylde følgende minimumskrav til teknisk og faglig formåen, jf. udbudslovens § 143, til at ansøge om prækvalifikation:
• Ansøger skal angive tre tilsvarende opgaver i forhold til den udbudte kontrakt, der er udført inden for de seneste tre år, regnet fra ansøgningsfristen.

Med ”tilsvarende opgaver” forstås kontrakter om opgaver, der i sin karakter af ydelser og omfang heraf er sammenlignelig med den udbudte opgave om levering og drift af tryghedsalarmer, henholdsvis nødkald og digital observation. 

• Referencen skal indeholde oplysninger om:

o Opgavens art og omfang, dvs. om opgaven dækkede hele eller dele af en kommune eller virksomhed
o Kontraktsum
o Tidsforløbet for opgavens udførelse
o Hvem arbejdet er udført for
o Kontaktoplysninger, angiv navn, telefonnummer og e-mail

• Opgaven skal have været i gang i minimum ét år inden for de seneste tre år. Det vil sige, at opgaver, der er igangsat forud for perioden og afsluttes efter periodens udløb kan medtages, hvis de har haft en varighed af minimum ét år inden for de seneste tre år.  Hvis referencen er en rammeaftale, kan der alene lægges vægt på de dele af referencen, der er udført inden for de seneste tre år før ansøgningsfristen.

• Referencen skal altså alene beskrive og angive værdien for de dele af leverancen, der er udført i perioden inden for de seneste tre år før ansøgningsfristen, uanset om kontrakten eller rammeaftalen er startet før og/eller løber videre efter denne periode.

Ansøger skal i ESPD´ets afsnit ”Udvælgelse” give oplysninger om følgende:
• Referenceliste (tre referencer) med oplysning om Ansøgers betydeligste erfaring med levering og drift af tryghedsalarmer, henholdsvis nødkald eller digital observation, i form af kontrakter eller rammeaftaler.

Referencerne bør indeholde oplysninger om:
• Perioden for referencen, dvs. start- og slutdato, kundens navn og kontaktoplysninger om en kontaktperson hos hver reference med angivelse af kontaktpersonens navn, telefonnummer og e-mail, som Ordregiver kan kontakte for at få verificeret referencens indhold

• Omsætning for hver kontrakt eller rammeaftale for den angivne periode

Ansøgere opfordres til at begrænse referencelistens omfang til de tre mest relevante referencer i forhold til den udbudte opgave. Såfremt Ansøger fremsender mere end tre referencer, vurderer Ordregiver kun på de første tre referencer angivet i ESPD´et.
Baserer Ansøger sig på anden enheds tekniske og faglige formåen skal den eller de virksomheder, hvis ressourcer, der henvises til, fremsende ovenstående med angivelse af, om de fremsendte referencer skal anses som omfattet af de tre første referencer angivet i ESPD´et.
Ved en sammenslutning af virksomheder, for eksempel et konsortium, skal ovenstående fremsendes for hver af virksomhederne.
Nærværende udbudsmateriale skal behandles fortroligt. 
Tilbudsgiver samt dennes personale, underleverandører og rådgivere skal iagttage ubetinget tavshed over for uvedkommende vedrørende forhold, som måtte komme til deres kendskab i forbindelse med udbudsforretningen og eventuel løsning af opgaven. Tavshedspligten gælder også ved eventuel annullering af udbuddet.
Ordregiver foretager en tilbudsevaluering på grundlag af tildelingskriteriet ”bedste forhold mellem pris og kvalitet” vurderet på grundlag af følgende underkriterier:
• Pris 30%
• Kvalitet 70%
Delkontrakterne vil blive tildelt de Tilbudsgiver, der på baggrund heraf har afgivet det økonomisk mest fordelagtige tilbud.
Ved evaluering af underkriteriet ”Kvalitet” vil Ordregiver lægge vægt på hvorvidt og i hvilket omfang, Tilbudsgiver opfylder Ordregivers evalueringskrav.

Underkriteriet ”Kvalitet” vurderes på baggrund af Tilbudsgivers besvarelse af de anførte krav, som Tilbudsgiver bedes udarbejde.
I henhold til lov om Klagenævnet for Udbud m.v., gælder følgende frister for indgivelse af klage:
Klage over ikke at være blevet udvalgt, skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.